Administrația Națională de Meteorologie (ANM) a transmis un cod galben de vânt puternic, valabil vineri, între orele 10:00 și 23:00, în 18 județe.
În intervalul menționat, în Banat, Maramureș, cea mai mare parte a Transilvaniei, precum și în zona Carpaților Meridionali vântul va avea intensificări, cu viteze de 55...65 km/h. În județul Caraș-Severin vor fi rafale de 70...85 km/h.
Local și temporar vor fi intensificări ale vântului și în restul țării, cu viteze în general de 40...50 km/h, mai transmit meteorologii.
În București, spune ANM, vineri cerul va fi temporar noros, iar vântul va sufla în general moderat (viteze de 35...40 km/h). Temperatura maximă va fi de 19...20 de grade.
- Citește și Când vine vara în România. Anunțul șefei ANM